নতুন বছরে আসছে ভানুপ্রিয়া ভূতের হোটেল…

কলকাতা: নতুন বছরে হলে আসছে ভানুপ্রিয়া ভূতের হোটেল (Bhanupriya Bhooter Hotel)। ভরা শীতে গা ছমছমে ভূতের ছবি নিয়ে আসতে চলেছে উইনডোজ প্রোডাকাশন (Windows Production)। অরিত্র মুখোপাধ্যায়ের পরিচালনায় এবার বড়পর্দায় আসছে ভূতের ছবি ‘ভানুপ্রিয়া ভূতের হোটেল’। আগামী ৫ ডিসেম্বর মুক্তি পাবে উইন্ডোজের আগামী ছবি ‘ভানুপ্রিয়া ভূতের হোটেল’র নতুন গান ‘তুমি কে’? অনুপম রায় ও সৃজিতা মিত্রের রহস্যময় কন্ঠে শোনা যাবে ভানুপ্রিয়া ভূতের হোটেলের নতুন গান ‘তুমি কে’। আলো-আঁধারি পরিবেশের বদলে ঝাঁ চকচকে জায়গায় রীতিমতো চলছে নাচ-গান। তবে বুধবার সামনে এসেছে সেই গানের টিজার।

ভৌতিক ঘরানার ছবি নিয়ে এই প্রথমবার দর্শকের দরবারে আসছে শিবপ্রসাদ মুখোপাধ্যায় নন্দিতা রায়ের প্রযোজনা সংস্থা। হরর-কমেডি ঘরানার এই ছবিতে হাস্যরস ও ভয় দুই উপাদানই ভরপুর রয়েছে। ছবিতে অভিনয় করেছেন মিমি চক্রবর্তী, সহম মজুমদার, বনি সেনগুপ্ত, অনামিকা সাহা, মানসী সিনহা, কাঞ্চন মল্লিক-সহ আরও অনেকে। উইন্ডোজ-এর সঙ্গে এই প্রথমবার নয়, এর আগেও গাঁটছড়া বেঁধেছেন পরিচালক। ‘ বুধবার সামনে এসেছে ভানুপ্রিয়া ভূতের হোটেলের নতুন গান ‘তুমি কে-র টিজার। নতুন এই গানের টিজারে প্রতিক্রিয়া জানিয়েছেন স্বয়ং জুবিন নৌটিয়াল। এই টিজার লাইক করেছেন তিনি। এছাড়াও অনুপম অনুরাগীরা এই গানের টিজার দেখে বেশ চমকেছেন। অনেকেই আবার বলছেন, ‘অনুপম এভাবে তাঁর চেনা ঘরানার বাইরে বেরিয়ে গান বাঁধবেন তা একেবারেই ভাবিনি।’ নতুন গানের টিজারে খানিক ঝলক দেখেই প্রসংশায় ভরিয়েছেন অনুরাগীরা। সেখানে দেখা যাচ্ছে মিমি চক্রবর্তী ও সোহম মজুমদারকে। অন্যদিকে দেখা যাচ্ছে, বনি সেনগুপ্ত ও স্বস্তিকা দত্তকে।